Земеделците могат да отглеждат легално канабис, като подадат заявление по специален образец, заяви експертът от Министерството на земеделието Стефка Дамянова пред БНР.

Министерството ще издава разрешително, което ще важи една година и ще дава право на стопаните да сеят само една реколта на точно определена площ. Това е регламентирано в проект за наредба, публикуван на сайта на видомството.

У нас легално са засети над 1000 декара с канабис, казва Дамянова.

"След засяване се предвижда да се информира съответната областна дирекция на МВР за извършена сеитба, като се предостави и копие на издаденото разрешение и съответно информация за местонахожденията на засетите площи", уточни експертът.